b'\n_START_ARTICLE_\nTeisi\xc5\xa1kai patvirtintas vertimas\n_START_PARAGRAPH_\nTeisi\xc5\xa1kai patvirtintas vertimas \xe2\x80\x93 vertimas, atliktas sertifikuoto vert\xc4\x97jo arba notarizuotas (patvirtintas notari\xc5\xa1kai). Tam, kad vertim\xc4\x85 b\xc5\xabt\xc5\xb3 galima naudoti kaip oficial\xc5\xb3 dokument\xc4\x85, j\xc4\xaf paprastai reikia oficialiai (notari\xc5\xa1kai) patvirtinti. T\xc4\x85 gali atlikti ne tik notaras, bet ir konsulinis pareig\xc5\xabnas. Rusijoje - taip pat tam tikrais atvejais ir ligonin\xc4\x97s vyriausiasis gydytojas, laivo kapitonas. Vertim\xc4\x85, atlikt\xc4\x85 teismo vert\xc4\x97jo teismo pos\xc4\x97d\xc5\xbeio metu, tvirtina teis\xc4\x97jas. Komercini\xc5\xb3 dokument\xc5\xb3 vertim\xc4\x85 Rusijoje taip pat gali patvirtinti Rusijos prekybos ir pramon\xc4\x97s r\xc5\xabmai.\n_START_SECTION_\nNotarizuotas vertimas\n_START_PARAGRAPH_\nNotarizuotas vertimas - notari\xc5\xa1kai patvirtintas vertimas; t. y. toks, kur\xc4\xaf atliko vert\xc4\x97jas, o j\xc4\xaf patvirtino - notaras. Paprastai notaras liudija tik vert\xc4\x97jo para\xc5\xa1o tikrum\xc4\x85. De jure notaras taip pat gali patvirtinti vertimo tikrum\xc4\x85, jeigu jis moka atitinkam\xc4\x85 u\xc5\xbesienio kalb\xc4\x85 ir imasi tikrinti vertimo (ar net versti pats).'